Milima ya Golan ina umuhimu wa kisiasa

Katika chapisho la Twitter , bwana Trump alitangaza kwamba milima hiyo ni muhimu sana katika usalama wa Israel na uthabiti wa eneo la mashariki ya kati.

 Israel iliunganisha milima hiyo na taifa lake hatua ambayo haikuungwa mkono na jamii ya kimataifa. 

Syria ambayo imekuwa katika harakati za kuikomboa milima hiyo haijatoa tamko lolote. 

Waziri mkuu wa Israel Benjamin Netanyahu ambaye ameonya kuhusu  Iran kuingilia vita vya Syria alituma ujumbe wa shukran kwa bawana Trump kupitia mtandao wa twitter. 

''Katika wakati ambapo Iran inataka kuitumia Syria kama eneo la kuikabili Israel, Bwana Trump aliitambua Israel kama mmiliki rasmi wa milima ya Golan.

Richard Haass, afisa mwanadamizi katika wizara ya kigeni nchini Marekani ambaye ndiye rais wa baraza la uhusiano wa kigeni  alisema kuwa hakubaliani  na bwana Trump. 

Alisema kuwa hatua ya kuitambua Israel kuwa mmiliki wa milima hiyo ni ukiukaji mkubwa wa azimio la Umoja wa Mataifa , ambalo linap... Endelea na makala kwa vibambo vingine 4000 isizidi:
inga unyakuzi wa eneo moja kupitia vita. 

Uamuzi huo wa rais unajiri wakati ambapo Netanyahu anakabiliwa na ushindani mkali katika kinyang'anyiro cha uchaguzi mkuu  tarehe tisa mwezi Aprili  mbali na msururu wa madai ya ufisadi. 

Mwaka 2017, bwana Trump aliitambua Jerusalem kama mji mkuu wa Israel  na kuagiza kuhamishwa kwa ubalozi wa Marekani katika mji wa Tel Aviv. 

Uamuzi huo ulishutumiwa na Palestina ambayo inataka mashariki mwa Jerusalem kuwa mji mkuu wa taifa la Palestina na Umoja wa mataifa unataka kufutiliwa mbali.

Cha kushangaza kuhusu Trump

Je  ujumbe wa twitter wa rais Trump uliwashangaza hata wandani wake wa karibu?

Vyombo vya habari vilivyokuwa vikisafiri na waziri wa maswala ya kigeni nchini Marekani Mike Pompeo vilikuwa vikisubiri nje kwa waziri mkuu Netanyahu  kusikia kutoka kwa viongozi wote wawili, wakati bwana Trump alipofanya uamuzi huo. 

Wawili hao walichelewa sana mpaka wanahabari wakahisi kana kwamba walikuwa wakishindwa kutoa tamko la pamoja. 

Lakini iwapo tangazo hilo liliwashangaza wengi  , lilimshangaza zaidi bwana Netanyahu -Nimefurahi zaidi , ni maneno yake ya kwanza alipotoka.

Israel imepata uungwaji mkono katika ikulu ya Whitehouse  na baadhi ya wanachama wa bunge la Congress kwa kuhoji kwamba Iran  inaitumia Syria kama kambi ya kushambulia Israel huku milima hiyo ya Golan ikiwa eneo la mbele la Vita. 

Lakini utambuzi huo haubadilishi chochote katika eneo hilo, Israel tayari ilikuwa imejihami vilivyo katika milima hiyo ikiwa na ushawishi mkubwa. 

Hivyobasi wakosoaji wamesema kuwa  hilo ni jaribio la wazi kumpiga jeki  Netanyahu  katika uchaguzi ulio na ushindani mkali. 

Iwapo hilo ndio lengo basi ni ukiukaji mkubwa wa sheria za kimataifa  wanasema.  

Bwana Trump ameunga mkono unyakuzi wa eneo fulani  hivyobasi hana maadili kuilaumu Urusi kwa kutekeleza kitendo kama hicho katika eneo la Crimea nchini Ukraine. 

Je milima ya Golan ina muhimu gani?

Eneo hilo liko yapata kilomita 60 kusini magharibi mwa mji mkuu wa Syria  na lina ukubwa wa kilomita 1,200 mraba....